

**Antur yn yr Awyr Agored 2014**

**Gwybodaeth ar gyfer Ymgeisio am Gomisiynau**

Mae Articulture wedi ymuno â Gŵyl Afon Dyffryn Gwy, yr Eisteddfod Genedlaethol a Chanolfan i’r Celfyddydau Arloesi Pontio i gynnig tri chyfle comisiwn cyffrous i artistiaid mewn unrhyw genre sy’n dymuno creu gwaith arloesol a difyr ar raddfa fach yng Nghymru yn 2014.

Mae’r cyfleoedd hyn yn rhan o ‘[Antur yn yr Awyr Agored](#www.articulture-wales.co.uk)’ Articulture yn 2014. Bydd pob comisiwn yn ffurfio rhan o un o dri digwyddiad rhwydweithio a gynhyrchir gan Articulture, a gynhelir yng Ngŵyl Afon Dyffryn Gwy, yr Eisteddfod Genedlaethol a thymor agoriadol Pontio.

Mae’r ddogfen hon yn cynnwys gwybodaeth ynglŷn â’r Antur, Articulture a phartneriaid y digwyddiadau, yn ogystal â chymhwysedd, beth y gallwch ei ddisgwyl gennym ni, a’r hyn yr ydym yn ei ddisgwyl gennych chi fel ymgeisydd. Cewch wybod pa wybodaeth y dylech ei gynnwys yn eich cais, felly darllenwch y cyfan!

**Yr Antur Awyr Agored**

Mae Articulture Wales yn sefydliad celfyddydol sy’n creu cyfleoedd er mwyn dod ag artistiaid a hyrwyddwyr yng Nghymru ynghyd i gefnogi arloesedd, cydweithio a chynhyrchu perfformiadau unigryw yn yr awyr agored.

Mae Antur Awyr Agored Articulture yn gyfres o egin-gyfleoedd wedi eu mapio ledled Cymru gyda’r nod o sbarduno celf arloesol a safonol yn yr [awyr agored](http://www.articulture-wales.co.uk/about/outdoor-arts/). Mae’r cyfleoedd hyn ar gael i holl artistiaid, ariannwyr, swyddogion datblygu, gwyliau a lleoliad yng Nghymru. Mae’r Antur yn cynnwys bwrsarïau, digwyddiadau rhwydweithio, digwyddiadau bach a’r cyfle i greu comisiynau newydd ar raddfa fach.

Mae’r Antur Awyr Agored yn adeiladu ar gyfraniad dros gant o artistiaid a ddaeth i’r Gynhadledd Awyr Agored yn 2012 – cynhadledd gyntaf Cymru erioed ar gyfer perfformiad yn yr awyr agored. Cefnogir yr Antur gan Gyngor Celfyddydau Cymru.

**Comisiynau’r Awyr Agored**

Mae Articulture wedi ffurfio partneriaethau gyda Gŵyl Afon Dyffryn Gwy, yr Eisteddfod Genedlaethol a Pontio i greu a chynnig tri digwyddiad rhwydweithiol yn 2014.

Cynhelir y comisiynau hyn yn nhirlun Cymru, ac fel digwyddiadau arbrofol sy’n para diwrnod cyfan, byddant yn dod ag artistiaid ynghyd i greu lleoedd ac i gymryd rhan yn y prif ddigwyddiad , i rannu cysylltiadau ac ymarfer a chwilio am gyfleoedd newydd. Bydd pob digwyddiad yn ffurfio rhan o raglen proffil uchel y prif ddigwyddiad gan ymateb i ysbryd a chynulleidfa’r digwyddiad hwnnw.

Bydd Articulture, mewn cydweithrediad â phartneriaid, yn comisiynu gwaith newydd ar gyfer pob un o’r tri digwyddiad rhwydweithio. Nod pob un o’r comisiynau hyn yw rhoi cyfle i artistiaid yng Nghymru I weithio mewn partneriaeth gyda sefydliad celf blaenllaw ac i gyflwyno syniadau arloesol a safonol ar lwyfan cenedlaethol. Er nad yw’n hanfodol fel rhan o feini prawf dewis artistiaid, gobeithir y bydd y gweithfeydd hyn yn creu partneriaethau a fydd o gymorth wrth hyrwyddo gwaith i’r dyfodol.

Rydym yn chwilio am syniadau sy’n syml, yn drawiadol a llawn dychymyg. Rhaid iddynt fod ar gyfer gwaith awyr agored ac yn medru ymateb i galon ac ysbryd y prif ddigwyddiad ac yn briodol ar gyfer cynulleidfa amrywiol a dwyieithog. Gall eich syniad gwmpasu unrhyw genre ac yn phara cyfnod penodol neu’r diwrnod cyfan. Bydd angen iddo gael ei gynhyrchu’n syml ac angen ychydig iawn o ddeunydd (rhai cynaliadwy ac i’w hailgylchu ble’n bosibl).

**Pwy all ymgeisio?**

* Unigolyn neu grŵp yn gweithio yng Nghymru
* Prosiectau celf yn cwmpasu unrhyw genre sy’n digwydd yn yr [awyr agored](http://www.articulture-wales.co.uk/about/outdoor-arts/)

**Os ydych yn ansicr a yw eich syniad yn gymwys, cysylltwch ag: info@articulture-wales.co.uk**

**Amodau a Thelerau**

Wrth ymgeisio am y comisiwn fe gytunwch:

* I’r dangosiad cyntaf o’r gwaith gael ei gynnal yn y prif ddigwyddiad perthnasol a ddewisir fel rhan o Antur Awyr Agored Articulture.
* I fod ar gael yn unigryw i arddangos y gwaith ar ddyddiad y prif ddigwyddiad
* I roi tystiolaeth bod y gwaith yn bosibl o fewn ffiniau’r prosiect a’r gyllideb sydd ar gael
* I fod ar gael ar gyfer cyfweliadau i’r wasg ac i’r cyfryngau a rhoi cymorth i Articulture wrth hyrwyddo’r prosiect yn ôl y gofyn o fewn rheswm.

**Briff a Chyllidebau**

Mae hon yn gronfa gomisiynu graddfa fach gyda briffiau unigol a amlinellir isod.

Mae Articulture yn croesawu prosiectau sydd wedi denu cefnogaeth eisoes hefyd, lle gall ein cronfeydd comisiynu ychwanegu at ffynonellau eraill o arian.

Dyfarnir comisiynau yn seiliedig ar ansawdd y cynnig, cryfder y syniad a’r gallu i wireddu’r syniad yn unol â’r amserlen berthnasol a’r gyllideb; gan ystyried y goblygiadau technegol, costau gosod a chostau deunyddiau. Mae Articulture a phartneriaid y digwyddiad yn fodlon iawn cynnig cyngor ac adborth ar unrhyw adeg o’r broses ymgeisio.

**Gŵyl Afon Dyffryn Gwy**

* **Cefndir –** MaeGŵyl Afon Dyffryn Gwy yn fenter Ardal o Harddwch Naturiol Eithriadol sy’n cael ei datblygu gan Desperate Men, mewn cydweithrediad ag ystod eang o artistiaid a sefydliadau celf mewn lleoliadau ar hyd Afon Gwy drwy gydol mis Mai 2014. Caiff ei lansio yn Henffordd a symud i’r de ar hyd yr afon dros y mis gan orffen yng Nghas-gwent. Nod blwyddyn gyntaf yr ŵyl yw ‘ymchwilio’r’ afon. Bydd y comisiwn Articulture yn cysylltu â gŵyl Trefynwy gyda pharhad posibl yn Llaneuddogwy.
* **Gwefan –** Gwefan yr Ŵyl wrthi’n cael ei datblygu. [www.desperatemen.com](http://www.desperatemen.com), office@desperatemen.com
* **Dyddiad** – 9 / 10 Trefynwy ac / neu o bosib 11 yn Llaneuddogwy
* **Cyllideb** - £1500
* **Lleoliad** – Trefynwy / Llaneuddogwy – llecyn ar lan yr afon i’w gytuno.
* **Materion penodol** – cynhelir ’achos llys’ o’r afon sy’n esblygu o lys o’r unfed ganrif ar bymtheg yng nghanol Trefynwy; gyda phobl yn cyflwyno tystiolaeth / yn dystion i weithred / cyflwr / y defnydd a wneir o’r afon. Bydd angen i’r comisiwn gysylltu â hyn a’r syniad o dystiolaeth / tystion / eiriolaeth mewn perthynas ag Afon Gwy. Gall fod yn ddigwyddiad sy’n ailadrodd neu rywbeth a osodir ar gyfer y cyfnod a gall symud i leoliadau eraill. Bydd angen creu rhywbeth gwahanol / anghyffredin / doniol ac annisgwyl.

**Ceir rhagor o fanylion ynglŷn â’r fframwaith eiriol gan Desperate Men.**

**Eisteddfod Genedlaethol Cymru**

* **Cefndir –** Yr Eisteddfod yw un o wyliau diwylliannol mwyaf y byd, gan ddod â phobl ynghyd o bob oed a gwahanol gefndiroedd i fwynhau cymysgedd o gerddoriaeth, llenyddiaeth, dawns, theatr, celf weledol a llawer iawn mwy. Fe’i cynhelir yng ngogledd a de Cymru am yn ail, ac mae’r ŵyl yn brosiect dwy flynedd gymunedol hefyd, gan ddod â chymunedau ynghyd, trefnu gweithdai ar gyfer pobl ifanc a rhoi cyfleoedd i bobl wirfoddoli a dysgu sgiliau newydd o fewn eu hardal leol. Nod yr Eisteddfod yw hyrwyddo diwylliant a’r iaith Gymraeg, ac mae’n cynnwys cannoedd o ddigwyddiadau ar gyfer pob oed a diddordeb. Mae hanes hir ac amrywiol i’r Eisteddfod yn ôl mor bell ag 1176. Dechreuodd yr Eisteddfod yn ei ffurf fodern yn 1861 – ewch [yma](http://www.eisteddfod.org.uk/english/about-us/our-history/celebrate-150/) i weld ystod eang o erthyglau a gwybodaeth ynglŷn â’r Eisteddfod ers hynny.
* **Gwefan** - [www.eisteddfod.org.uk](http://www.eisteddfod.org.uk/cymraeg/2014/)
* **Dyddiad –** Rheng 1-9 Awst 2014
* **Cyllideb** - £1500
* **Lleoliad** – Parc Arfordir y Mileniwm, Llanelli
* **Materion penodol** – Comisiwn sy’n ymateb i’r amgylchedd ffisegol o’n cwmpas a/neu hanes yr ardal.

**Canolfan Gelf ac Arloesi Pontio – Digwyddiad Agoriadol**

* **Cefndir –** canolfan i’r celfyddydau ac arloesi newydd Bangor, bydd ‘Pontio’ yn agor ei drysau yn 2014. Mae yma theatr maint canolig, theatr stiwdio, sinema, canolfan ddylunio ac arloesi, sywddfeydd gweinyddol Undeb y Myfyrwyr, theatrau darlithio mawr, mannau dysgu cymdeithasol, car, caffi a llawer mwy – bydd yr adeilad hwn yn bywiogi canol y ddinas.
* **Gwefan -** [www.pontio.co.uk](http://www.pontio.co.uk)
* **Dyddiad** – Canol mis Hydref 2014
* **Cyllideb** - £1500
* **Lleoliad** – Man perfformio allanol yn adeilad/amgylchedd newydd Pontio (yn cael ei adeiladu ar hyn o bryd)
* **Materion penodol** – Comisiwn sy’n ymateb i brosiect Ha**Da**Synia**Da** presennol Pontio. Bydd hefyd yn ystyriol i Gomisiwn Celf Cyhoeddus Jessica Lloyd Jones - ‘Y Borfa Olau’ – gosodiad golau yn y dirwedd yn defnyddio goleuadau LED.

Hyd yma mae prosiect Ha**Da**Synia**Da** wedi cynnwys pedwar o beirdd / perfformwyr creadigol Cymru, Dewi Pws, Eurig Salisbury, Tudur Dylan, Gerwyn Williams, Karen Owen ac Ed Holden yn gweithio gydag amryw o ysgolion Bangor, Bethesda ac Ynys Môn dros gyfnod o bythefnos i rannu eu gobeithion a’u breuddwydion ar gyfer Pontio. Gan gymryd eu hysbrydoliaeth o’r plant eu hunain, datblygodd y beirdd gerddi yn ymgorffori eu ‘egin syniadau’. Bellach mae ganddynt tua 800 o’r syniadau hyn yn barod i’w plannu yn nhirwedd Canolfan Pontio yn yr Haf.

**I weld delweddau o ddyluniad y lleoliad perfformio allanol a cherddi HaDaSyniaDa Pontio, ewch** [**yma**](http://www.articulture-wales.co.uk/commissions/commissions-2014/)**.**

**Y broses gomisiynu**

**Os hoffech i’ch prosiect gael ei ystyried gyrrwch ebost I Articulture yn** **info@articulture-wales.co.uk** **erbyn 21 Chwefror 2014 gyda Chynnig Cadarnhaol.**

Ni ddylai hyn fod yn hirach na dwy dudalen o ysgrifen.

Beth i’w gynnwys –

* Y syniad – beth hoffech chi ei greu/ei gyflwyno
* Amlinelliad o’r deunyddiau a’r prosesau y byddwch yn eu defnyddio er mwyn gwireddu’r syniad
* Cyllideb fras ar gyfer gwireddu’ch syniad, nad yw’n uwch na’r cyfanswm a osodir
* Arwyddocâd/perthnasedd eich lleoliad o ddewis o safbwynt y syniad yr ydych yn ei gyflwyno
* Perthynas y syniad â’r cyhoedd yn ehangach; sut fydd y cyhoedd yn medru profi’r gwaith?
* Eich manylion cyswllt gan gynnwys enw, cyfeiriad, e-bost, ffôn a gwefan (os yn berthnasol)

Mae croeso i chi hefyd gynnwys darluniau, ffotograffau, sgetsys neu syniadau bras o’ch syniad ac enghreifftiau o waith diweddar arall perthnasol (os yw’n briodol).

**Byddwn yn falch o’ch helpu gydag unrhyw ymholiad. Mae croeso i chi gysylltu â ni – info@articulture-wales.co.uk, 07966 071073.**

**Disgwyliwn fedru cadarnhau’r tri chomisiwn at ddiwedd mis Chwefror 2014.**

      